Legal Document

Category: 1777

Text:
103α. ΝΟΜΟΣ υπ’ αριθ.1022 της 15/22 Φεβρ. 1980 (ΦΕΚ Α΄ 45) Περί αντικαταστάσεως των παρ. 3 και 4 του άρθρ. 1 του Ν.Δ. 765/1970 «περί εκπαιδεύσεως και εξετάσεως υποψηφίων οδηγών αυτοκινήτων και άλλων τινών διατάξεων». Άρθρ.7.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Άρθρ.1.-(Καταργήθηκε από την περίπτ. β΄ του άρθρ. 8 του Π.Δ. 105/8-8 Μαρτ. 1985, ΦΕΚ Α΄ 33) (κατωτ. αριθ. 121). Άρθρ.2.-Δια Π.Δ/τος, εκδιδομένου προτάσει του Υπουργού Συγκοινωνιών, δύναται να κωδικοποιηθούν εις ενιαίον κείμενον αι διατάξεις του Ν.Δ. 765/1970 ως αύται ετροποποιήθησαν και συνεπληρώθησαν δια του παρόντος, και αι διατάξεις παντός ετέρου νόμου αι αφορώσαι εις την εκπαίδευσιν και εξέτασιν των υποψηφίων οδηγών αυτοκινήτων, επιτρεπομένης της μεταβολής της σειράς των άρθρων, παραγράφων και εδαφίων αυτών. Άρθρ.3.-1.Δι’ αποφάσεως του Υπουργού Συγκοινωνιών δύναται να επιβάλλεται η αντικατάστασις των ισχυουσών αδειών ικανότητος οδηγού αυτοκινήτων και μοτοσυκλεττών δια νέου καθιερωμένου τύπου αδειών. Δια της αυτής αποφάσεως ορίζονται τα του χρόνου, εντός του οποίου δέον να λάβη χώραν η αντικατάστασις, τα του τρόπου και της διαδικασίας της αντικαταστάσεως, τα αρμόδια όργανα, φορείς ή υπηρεσίαι, αι οποίαι ενεργούν την αντικατάστασιν και ρυθμίζεται παν έτερον θέμα σχετικόν με την επίτευξιν του σκοπού της αντικαταστάσεως των εν λόγω αδειών. Μετά την λήξιν του, κατά τα προηγούμενα εδάφια, ορισθέντος χρόνου αντικαταστάσεως, οι οδηγούντες αυτοκίνητον όχημα με άδειαν μη αντικατασταθείσαν δια του νέου, κατά το παρόν άρθρον, τύπου, εκτός της αμέσου αφαιρέσεως αυτής, τιμωρούνται και δια προστίμου τουλάχιστον 2.000 δραχμών. 2.Δια την αντιμετώπισιν των εν γένει δαπανών της, κατά την προηγουμένην παράγραφον, αντικαταστάσεως των αδειών καταβάλλεται υπό του υπέρ ου αντικαθίσταται η άδεια ποσόν δραχ. 200. Το ανωτέρω ποσόν κατατίθεται υπό των ενδιαφερομένων εις τον παρά τη Εθνική Τραπέζη της Ελλάδος τηρούμενον λογαριασμόν του Ν.Δ. 638/70 «περί ιατρικής εξετάσεως των οδηγών αυτοκινήτων, διτρόχων-τριτρόχων μετά κινητήρος και μοτοποδηλάτων». Άρθρ.4.-1.Αντικαθίσταται το άρθρ. 7 Ν.Δ. 102/1973 (κατωτ. σελ. 312,717). 2.Καταργείται το άρθρ. 33 του Ν.Δ. 588/1977 «περί οργανώσεως των αστικών συγκοινωνιών Πρωτευούσης και άλλων τινών διατάξεων». 3.Μέχρις εκδόσεως του κατά την παρ. 1 περίπτ. α΄ του, δια του παρόντος άρθρου αντικαθιστωμένου, άρθρ. 7 του Ν.Δ. 102/1973 Π.Δ/τος, εξακολουθούν ισχύουσαι αι προϋφιστάμεναι κείμεναι διατάξεις. Άρθρ.5.-Αντικαθίσταται το πρώτο εδάφιο της υποπεριπτ. αα΄ της περίπτ. β΄ της παρ. 11 άρθρ. 4 Ν.Δ. 102/1973 (κατωτ. σελ. 312,717). Άρθρ.6.-Αντικαθίσταται η περίπτ. γ΄ άρθρ. 34 Π.Δ.985/1977 (ανωτ. σελ. 16,117).